༄༅། །སྒྲོལ་མ་དཀར་མོའི་སྒྲུབ་ཐབ་ཞེས་བྱ་བ་
བཞུགས་སོ། །
༄༅། །ཨོཾ་སྭ་སྟི། བླ་མ་དང་འཕགས་མ་སྒྲོལ་མ་ལ་ཕྱག་འཚལ་ལོ། །འདི་རྣལ་འབྱོར་མ་རྒྱུད་
སྒྲོལ་མ་མངོན་འབྱུང་ལས། འཆི་བ་བསླུ་བྱེད་དཀར་མོའོ། །ཞེས་སྔོན་དུ་སྲུང་བའི་ལས་ཀྱི་ལྷ་དང་འཁོར་ལོ་ལྗང་
གུ་བསྟན་པའི་འཕྲོས་སུ་གསུངས་པ་སྒྲོལ་དཀར་ཡིད་བཞིན་འཁོར་ལོ་འདིའི་གཞུང་དུ་མན་ངག་རིག་པ་རྣམས་
བཞེད་པ་ལྟར། དེའི་མན་ངག་ངག་དབང་གྲགས་པའི་གཞུང་གི་རྗེས་སུ་འབྲང་ནས། ཇོ་བོ་རྗེ་ཆེན་པོའི་ལུགས་
གཙོ་བོར་བྱས་ཏེ། མདོར་བསྡུས་པའི་ཚུལ་གྱིས་ཉམས་སུ་ལེན་པར་འདོད་ན། སངས་རྒྱས་ཆོས་དང་ཚོགས་
ཀྱི་མཆོག་བཅས་ལ། །སོགས་ཀྱིས་སྐྱབས་འགྲོ་སེམས་བསྐྱེད་བྱ། སེམས་ཅན་ཐམས་ཅད་བདེ་བ་
དང༌། སོགས་ཀྱིས་ཚད་མེད་བཞི་བསྒོམ། ཨོྃ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། སྟོང་པའི་
ངང་ལས་མ་བཅོས་པའི་སེམས་སྣང་ཧཱུྃ་གི་སྒྲ་གདངས་ནམ་མཁའ་གང་བ་ལས་རྡོ་རྗེའི་སྲུང་
འཁོར་ར་གུར་མེ་དཔུང་འབར་བ་དང་བཅས་པ་ཡངས་ཤིང་རྒྱ་ཆེ་བའི་དབུས་སུ་ཧཱུྃ་ལས་ཟླ་
བ་ཆུ་ཤེལ་གྱི་གཞལ་ཡས་ཁང་། དེའི་དབུས་སུ་པཾ་ལས་པདྨ་དཀར་པོ་སྡོང་བུ་དང་བཅས་པ་
རབ་ཏུ་རྒྱས་པའི་སྟེང་དུ་ཨ་ལས་ཟླ་བ་ཉ་གང་བ་རྙོག་པའི་དྲི་མ་དང་བྲལ་བ། དེའི་སྟེང་དུ་
རང་སེམས་ཏཱཾ་ཡིག་དཀར་པོ་ལས་ཨུཏྤལ་དཀར་པོ་ཏཱཾ་ཡིག་དཀར་པོས་མཚན་པ། དེ་ལས་
འོད་འཕྲོས་འཕགས་པ་མཆོད། སེམས་ཅན་གྱི་དོན་བྱས་སླར་འདུས་ཤིང་ཡོངས་སུ་གྱུར་པ་
ལས། རང་ཉིད་འཕགས་མ་སྒྲོལ་མ་སྐུ་མདོག་ཟླ་བ་ཆུ་ཤེལ་ལྟར་དཀར་ཞིང་འོད་ཟེར་ལྔ་ལྡན་
དུ་འཕྲོ་བ། སྒེག་ཅིང་ཆགས་པའི་ཉམས་ཅན་ནུ་འབུར་ཟུང་གིས་མཛེས་པ། ཞི་བ་ཆེན་པོའི་
འཛུམ་ཞལ་ཅན། དབུ་ལ་སྤྱན་གསུམ་དང་ཕྱག་ཞབས་བཞིའི་མཐིལ་དུའང་སྤྱན་རེ་རེ་སྟེ་ཡེ་
ཤེས་ཀྱི་སྤྱན་བདུན་དང་ལྡན་པ། ཕྱག་གཡས་པས་མཆོག་སྦྱིན་གྱི་ཕྱག་རྒྱ་དང་། གཡོན་པའི་
མཐེབ་སྲིན་སྦྱར་བས་ཨུཏྤལ་དཀར་པོ་འདབ་བརྒྱ་སྙན་དྲུང་དུ་རྒྱས་པའི་ཡུ་བ་ཐུགས་ཀར་
709

སྒྲོལ་མ་དཀར་མོའི་སྒྲུབ་ཐབ།
འཛིན་པ། མུ་ཏིག་དཀར་པོ་གཙོ་བོར་གྱུར་པའི་རིན་པོ་ཆེ་སྣ་ཚོགས་པའི་དབུ་རྒྱན་སྙན་ཆ་
མགུལ་རྒྱན་དོ་ཤལ་སེ་མོ་དོ་དཔུང་རྒྱན་ཕྱག་ཞབས་ཀྱི་གདུ་བུ་སྐ་རགས་གཡེར་ཁའི་ཕྲེང་བ་
དང་བཅས་པ། ལྷ་རྫས་ཀྱི་མེ་ཏོག་དུ་མས་མཛེས་པ། ལྷ་རྫས་ཀྱི་དར་དཀར་པོའི་སྟོད་གཡོགས་
དང་དབང་པོའི་གཞུ་ལྟ་བུའི་དར་གྱི་སྨད་གཡོགས་གསོལ་བ། དབུ་སྐྲ་ལི་བ་ལྟག་པར་
བཅིངས་པ། ཞབས་རྡོ་རྗེ་སྐྱིལ་ཀྲུང་གིས་བཞུགས་ཤིང་ཟླ་བའི་རྒྱབ་ཡོལ་ཅན་དུ་གྱུར། དེའི་
དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀའི་ཆ་སྨད་དུ་ཧཱུཾ་སྔོན་པོ། ཐུགས་
ཀའི་དབུས་སུ་པད་དཀར་དང་ཟླ་བ་ལ་ཏཾ་དཀར་པོ། དེ་ལས་འོད་ཟེར་འཕྲོས་རང་བཞིན་གྱི་
གནས་ནས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས་བཛྲ་ས་མཱ་ཛཿ། ཨོཾ་བཛྲ་ཨགྷཾ་སྭཱ་
ཧཱ། ཨོྃ་བཛྲ་པཱ་ཏྱཾ་སྭཱ་ཧཱ། ཨོཾ་བཛྲ་པུཥྤ་ཨཱཿཧཱུཾ། དེ་བཞིན་དུ་སྦྱར་ཏེ། དྷུ་པེ། ཨཱ་ལོ་ཀེ། གཎྷེ། ནེ་ཝི་
དྱེ། ཤབྡ་ཨཱཿཧཱུྃ། གི་བར་གྱིས་མཆོད། ཛཿཧཱུྃ་བཾ་ཧོཿགཉིས་སུ་མེད་པར་གྱུར། སླར་ཡང་ས་བོན་
གྱི་འོད་ཀྱིས་དབང་ལྷ་རིགས་ལྔ་འཁོར་བཅས་སྤྱན་དྲངས། ཨོཾ་པཉྩ་ཀུ་ལ་ས་པ་རི་ཝཱ་ར་ཨཉྙཾ་
སོགས་སྔ་མ་ལྟར་གྱིས་མཆོད། སརྦ་ཏ་ཐཱ་ག་ཏ་ཨ་བྷི་ཥིཉྩ་ཏུ་མཱཾ། ཞེས་གསོལ་བ་བཏབ་པས་དབང་
གི་ལྷ་རྣམས་ཀྱིས་ཇི་ལྟར་བལྟམས་པ་ཙམ་གྱིས་ནི། ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་
ཆུ་ནི་དག་པ་ཡིས། །དེ་བཞིན་བདག་གིས་ཁྲུས་གསོལ་ལོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏཱ་ས་
མ་ཡ་ཤྲི་ཡེ་ཧཱུཾ། ཞེས་གསུངས་ཤིང་བུམ་པའི་ཆུས་དབང་བསྐུར། སྐུ་གང་དྲི་མ་དག །ཆུ་ལྷག་
ཡར་ལུད་པ་ལས་འོད་དཔག་མེད་ཀྱིས་དབུ་བརྒྱན་པར་གྱུར། སྤྲལ་པའི་མཆོད་ལྷ་རྣམས་ཀྱིས་བདག་
ཉིད་ལ་མཆོད་པར་མོས་ལ། ཨོཾ་ཨཱརྱ་ཏཱ་རེ་ས་པ་རི་ཝཱ་ར་ཨཉྙཾ་སོགས་གོང་བཞིན་མཆོད། ལྷ་དང་ལྷ་མིན་
ཅོད་པན་གྱིས། །སོགས་ཤོ་ལོ་ཀ་གཅིག་གིས་བསྟོད། བཟླས་བ་བྱ་བ་ནི། རང་གི་སྙིང་གར་པད་ཟླའི་སྟེང་
དུ་འཁོར་ལོ་དཀར་པོ་རྩིབས་བརྒྱད་མུ་ཁྱུད་དང་བཅས་པའི་ལྟེ་བར་ཏཾ། དེའི་མཐར་མདུན་
ནས་གཡས་སྐོར་དུ། ཨོཾ་མ་མ་ཨཱ་ཡུཿཔུཎྱཛྙཱ་ན་པུཎྚི་ཀུ་རུ་ཧཱ། རྩིབས་བརྒྱད་ལ། ཏཱ། རེ། ཏུཏ།
ཏཱ། རེ། ཏུ། རེ། སྭཱ། ཡི་གེ་རྣམས་མུ་ཏིག་གི་རྡོག་པོ་ལྟར་དཀར་ཧྲམ་མེ་མི་གཡོ་བར་གནས་
པ་ལས་འོད་འཕྲོས་རྒྱལ་བ་སྲས་བཅས་མཆོད། སེམས་ཅན་རྣམས་ཀྱི་ཚེ་སྤེལ་བ་སོགས་ཀྱི་
དོན་བྱས། འཕགས་པ་རྣམས་ཀྱི་བྱིན་རླབས་དང་། བཏན་གཡོ་འཁོར་འདས་ཀྱི་ཚེ་བཅུད་
710

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། ༼འི རྒྱ་བོད་སྨན་སྦྱོར་ཐོར་བུའི་སྐོར།
དངོས་གྲུབ་ཐམས་ཅད་འོད་ཟེར་གྱི་རྣམ་པར་བསྡུས། ས་བོན་སྔགས་ཕྲེང་དང་བཅས་པ་ལ་
ཐིམ་པས་བཀྲག་མདངས་གཟི་བརྗིད་རབ་ཏུ་འབར་ཞིང་འཆི་མེད་ཚེའི་དངོས་གྲུབ་ཐོབ་པར་
གྱུར། ཅེས་པའི་ཏིང་ངེ་འཛིན་ལ་རྩེ་གཅིག་ཏུ་གནས་པས། ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། ཞེས་པ་སྔགས་
ཡི་གེ་བཅུ་པ་ཅི་ནུས་སུ་བཟླས་མཐར། ཨོཾ་ཏཱ་རེ་ཏུཏྟཱ་རེ་ཏུ་རེ་མ་མ་ཨཱ་ཡུཿཔུཎྱ་ཛྙཱ་ན་པུཎྚི་ཀུ་རུ་སྭཱ་ཧཱ།
ཞེས་སྤེལ་ཚིག་ཅན་ཡང་བརྒྱ་རྩ་བརྒྱད་རེ་བཟླའོ། །བསྙེན་པའི་སྐབས་སུ་རྩ་སྔགས་འབུམ་ཚོ་བཅུས་གྲངས་བསྙེན་
ཐེམས་པ་ཡིན་ལ། བྱེ་བ་བཟླས་པས་ལས་ཐམས་ཅད་འགྲུབ་པར་བཤད། ཞག་བདུན་ཙམ་ལ་མཚམས་བཅད་ནས་
གུས་སྤྲོ་དང་བཅས་ཏེ་བཟླས་པས་ཀྱང་དུས་མིན་གྱི་འཆི་བ་བཟློག་ནུས་པ་མྱོང་བས་གྲུབ་བོ། །དེའང་ཚེ་སྒྲུབ་གཙོ་
བོར་བྱེད་སྐབས་དང་རྒྱུན་ཁྱེར་ལ་སྔགས་སྤེལ་ཚིག་ཅན་ཉིད་བཟླས་པ་ཡིན་ནོ། །དེ་ནས་ཐུན་བསྡུ་བ་ནི། སྣང་
སྲིད་ཐམས་ཅད་འཕགས་མ་སྒྲོལ་མའི་དཀྱིལ་འཁོར་དུ་གྱུར། དེ་ཐམས་ཅད་སྲུང་འཁོར་ལ་
ཐིམ། རང་ཉིད་རྟེན་དང་བརྟེན་པར་བཅས་པའང་རིམ་གྱིས་ཐུགས་ཀའི་ཏཾ་ལ་ཐིམ། དེའང་
མས་རིམ་གྱིས་འོད་གསལ་དུ་ཞུགས་པར་གྱུར། སླར་རང་ཉིད་འཕགས་མ་སྒྲོལ་མའི་གནས་
གསུམ་དུ་ཨོཾ་ཨཱཿཧཱུྃ་གིས་མཚན་པར་གྱུར། སྣང་གྲགས་ཀྱི་ཆོས་ཐམས་ཅད་རང་བཞིན་མེད་
པ་སྣང་ཆ་སྒྱུ་མ་ལྟ་བུ་ཡེ་ཤེས་ལྷའི་ངོ་བོར་རྣམ་པར་དག་གོ །དགེ་བ་འདི་ཡིས་མྱུར་དུ་བདག །
སྒྲོལ་མ་དཀར་མོ་འགྲུབ་འགྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་
པར་ཤོག །ཐུན་མཚམས་སུ་གཏོར་མ་ལྕོག་ཟླུམ་བཤམས་ནས། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་
པའི་ངང་ལས་གཏོར་སྣོད་ཡངས་ཤིང་རྒྱ་ཆེ་བ་རིན་པོ་ཆེ་ལས་གྲུབ་པའི་ནང་དུ་ཨོཾ་ཨཱཿཧཱུྃ་འོད་
དུ་ཞུ་བ་ལས་བྱུང་བའི་གཏོར་མ་འདོད་དགུའི་རྒྱ་མཚོ་ཆེན་པོ་ཁ་དོག་དྲི་རོ་ནུས་མཐུ་ཕུན་
སུམ་ཚོགས་པར་གྱུར། ཨོཾ་ཨཱཿཧཱུཾ། གསུམ་མམ་བདུན། རང་གི་སྙིང་གའི་ས་བོན་ལས་འོད་ཟེར་
འཕྲོས་ལྷོ་ཕྱོགས་པོ་ཊ་ལའི་རི་བོ་ནས་རྗེ་བཙུན་མ་སྒྲོལ་མ་དཀར་མོ་ལ་བླ་མ་ཡི་དམ་སངས་
རྒྱས་བྱང་ཆུབ་སེམས་དཔའི་ཚོགས་ཐམས་ཅད་ཀྱིས་བསྐོར་བ་བཛྲ་ས་མཱ་ཛ པདྨ་ཀ་མ་ལཱ་
ཡ་ཏཱཾ། ལྷ་རྣམས་ཀྱི་ལྗགས་རྡོ་རྗེའི་སྦུ་གུས་དྲངས་ཏེ་གཏོར་མ་གསོལ་བར་གྱུར། ཨོཾ་ཏཱ་རེ་ཏུཏྟཱ་
རེ་ཏུ་རེ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི། ལན་བདུན་གྱིས་རྗེ་བཙུན་མ་དང་། ཨ་ཀཱ་རོ། ལན་གསུམ་གྱིས་
འཁོར་ཚོགས་རྣམས་ལ་འབུལ། ཨོཾ་ཨཱརྻ་ཏཱ་རཱ་ས་པ་རི་ཝཱ་ར་ཨཉྙཾ། སོགས་ཀྱིས་མཆོད། འཁོར་བ་ལས་
711

སྒྲོལ་མ་དཀར་མོའི་སྒྲུབ་ཐབ།
སྒྲོལ་ཏཱ་རེ་མ། །ཏུཏྟཱ་རེ་ཡིས་འཇིགས་བརྒྱད་སྒྲོལ། །ཏུ་རེས་ན་བ་ཀུན་ལས་སྐྱོབ། །སྒྲོལ་མ་
ཡུམ་ལ་ཕྱག་འཚལ་བསྟོད། །གང་གི་ཐུགས་རྗེའི་འོད་དཀར་གྱིས། །མ་ལུས་འགྲོ་བའི་དོན་
མཛད་ཅིང་། །མགོན་མེད་རྣམས་ཀྱི་མགོན་དང་སྐྱབས། །རྒྱལ་བ་སྲས་དང་བཅས་ལ་འདུད།
མཆོད་སྦྱིན་གཏོར་མ་འདི་བཞེས་ལ། །རྣལ་འབྱོར་བདག་སོགས་ནས། ཡིད་ལ་འདོད་པ་ཀུན་
འགྲུབ་མཛོད། །འཕགས་མ་སྒྲོལ་མས་བདག་ལ་མཆོག་ཐུན་མོང་གི་དངོས་གྲུབ་མ་ལུས་པ་
སྩོལ་བ་དང་། ཁྱད་པར་དུ་འཕྲལ་ཡུན་གྱི་འཇིགས་པ་ལས་སྐྱོབ་ཅིང་ཆོས་སྤྱོད་བཞིན་ཡུན་
རིང་དུ་འཚོ་བའི་མཆོག་སྦྱིན་པར་མཛད་དུ་གསོལ། ཡི་གེ་བརྒྱ་པ་ལན་གསུམ། མ་འབྱོར་པ་དང་
སོགས་ཀྱིས་ནོངས་པ་བཤགས། སུ་པྲ་ཏིཥྛ་བཛྲས་གཏོར་མགྲོན་རྣམས་རྟེན་ལ་བཞུགས་སུ་གསོལ། སྨོན་ལམ་
དང་བཀྲ་ཤིས་བྱའོ། །འདིའི་སྲུང་འཁོར་བསྒོམ་པར་འདོད་ན་བདག་སྐྱེད་ཀྱི་ཐུན་བསྡུ་ཟིན་པའི་ཟུང་འཇུག་གི་
སྐུར་མ་ལངས་པའི་གོང་དུ། སྟོང་པའི་ངང་ལས་སྐད་ཅིག་གིས་འཁོར་ལོ་དཀར་པོ་རྩིབས་བཅུ་
གུར་ཐབས་སུ་གནས་ཤིང་མི་མངོན་པར་མྱུར་དུ་འཁོར་བའི་ལྟེ་བ་ཟླུམ་པོ་ཡངས་པའི་ནང་
དུ། རང་ཉིད་འཕགས་མ་སྒྲོལ་མ་ཡིད་བཞིན་འཁོར་ལོ་རྒྱན་དང་ཆ་ལུགས་ཡོངས་སུ་རྫོགས་
པར་གསལ་བའི་ཐུགས་ཀར་འཁོར་ལོ་ཡིག་འབྲུ་དང་བཅས་པ། རང་ཉིད་ཀྱི་སྟེང་དུ་ཨོྃ། འོག་
ཏུ་ཧཱ། རྩིབས་ཀྱི་རྩ་བ་སྦུབས་སྟོང་གི་ཐད་ཀྱི་ནང་དུ་མདུན་ནས་གཡས་སྐོར་དུ་ཡི་གེ་བརྒྱད་
བཅས་ཀྱི་ཡིག་འབྲུ་རྣམས་དཀར་པོ། རང་གི་ཐུགས་ཀའི་ས་བོན་ལས་འོད་ཟེར་དཀར་པོ་
ཤེལ་ལྟ་བུ། སེར་པོ་གསེར་ལྟ་བུ། དམར་པོ་པདྨ་རཱ་ག་ལྟ་བུ། ལྕགས་ཁ་ཐོ་རེངས་ཀྱི་གནམ་ལྟ་
བུ། ལྗང་གུ་མར་གད་ལྟ་བུ། མཆིན་ཁ་ཨིནྡྲ་ནཱི་ལ་ལྟ་བུ་རྣམས་རིམ་པར་སྤྲོས། སེམས་ཅན་གྱི་
དོན་བྱས། རྒྱལ་བ་རྣམས་མཆོད། ཕྱོགས་བཅུའི་རྒྱལ་བ་རྣམས་ཀྱི་བྱིན་རླབས་འོད་ཟེར་དཀར།
སེར། དམར། སྔོ། ལྗང་། མཐིང་གི་རྣམ་པ་རིམ་པར་བྱོན། རང་གི་ཐུགས་ཀའི་འཁོར་ལོ་ལ་
ཐིམ་པས། ཞི་རྒྱས་དབང་དྲག་ལས་སྣ་ཚོགས་པའི་དངོས་གྲུབ་ཐོབ་ཅིང་བརྟན་པར་བྱས། འོད་
ལྷག་མ་རྣམས་འཁོར་ལོའི་གུར་ཁང་གི་ཕྱི་ནས་འདོམས་གང་ཙམ་ནས་འོད་དཀར་པོའི་གུར་
ཁང་། དེའི་ཕྱིར་སེར་པོ། དེའི་ཕྱིར་དམར་པོ། དེའི་ཕྱིར་ལྕགས་ཁ། དེའི་ཕྱིར་ལྗང་གུ །དེའི་
ཕྱིར་འོད་མཆིན་བའི་གུར་ཁང་རྣམས་ཀྱང་འདོམས་རེའི་བར་ཐག་ཅན། སྟེང་འོག་ཕྱོགས་
712

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། རྒྱ་བོད་སྨན་སྦྱོར་ཐོར་བུའི་སྐོར།
མཚམས་རྣམས་ཀྱང་ཀུན་དུ་འཁོར་བའི་ཟླུམ་པོའི་རྣམ་པ་ཅན། སྲ་བ་བརྟན་པ་སྲུབ་མེད་པ་
རླུང་སེར་བུ་ཙམ་ཡང་མི་ཐར་པ། བར་སྟོང་པ་ཐམས་ཅད་ཨུཏྤལ་སྔོན་པོ་ཁ་བྱེ་མ་ཐག་པས་
གང་བར་གྱུར། ཡི་གེ་བཅུ་པའི་བཟླས་པ་ཅི་ནུས་བྱེད། མཐར་འོད་གསལ་དུ་བསྡུ་ཞིང་ཟུང་
འཇུག་གི་སྐུར་ལྡང་བ་སྔ་མ་བཞིན་ནོ། །འདི་མཚན་བཅས་ཀྱི་རྫོགས་རིམ་དུ་བླ་མ་རྣམས་
ཀྱིས་བཞེད། ཡང་ཚེ་སྒྲུབ་ཀྱི་སྐབས་སུ། སྤྱི་བོའི་འོད་དཔག་མེད་ཀྱི་ཐུགས་རྒྱུད་བསྐུལ་བས་
ཕྱག་གི་ལྷུང་བཟེད་ཀྱི་བདུད་རྩི་ཁོལ། རང་གི་སྤྱི་བོ་ནས་ཞུགས། ལུས་ཐམས་ཅད་གང་ཞིང་
འཆི་མེད་འགྲུབ་པར་བསམས་ཏེ། སྔགས་སྤེལ་ཚིག་ཅན་བཟླས་པའང་སྐབས་སྐབས་སུ་བྱའོ། །ཞེས་སྡེ་བཞི་
དགེ་བཅུའི་ཁྲིམས་ཀྱིས་ནོར་འཛིན་ལེགས་པར་སྐྱོང་བ་བློ་གྲོས་མཚན་ཅན་གྱི་ཐུགས་དམ་ཉམས་བཞེས་ཀྱི་ཆེད་
དུ་སྙོམས་ལས་པ་དྷརྨཱ་ཀ་རས་འབྲུ་མང་པོའི་ལོ་སྣྲོན་ཟླ་བའི་དཀར་ཚེས་རྒྱལ་བ་དང་པོ་རྒྱལ་ཕུར་གྱི་འགྲུབ་སྦྱོར་
ལ་ལྷུན་གྲུབ་སྟེང་གི་ཕོ་བྲང་ཆེན་པོར་བྲིས་པ་མངྒ་ལཾ་ཛ་ཡནྟུ། །
༄༅། །སཙྪ་གདབ་པའི་སྐབས་སུ།
ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་ཏ་ཐཱ་ག་ཏ་ཧྲྀ་ད་ཡ་ཨ་དྷིཥྛ་ན་ཨ་དྷིཥྛི་ཏེ་སྭཱ་ཧཱ། ཞེས་པའི་སྔགས་
བཟླ་བཞིན་དུ་གདབ། བཏབ་ཟིན་ནས་རབ་ཏུ་གནས་པ་ནི། ཨོཾ་སྭ་བྷཱ་ཝ་ཤུདྡྷསརྦ་དྷརྨ་སྭ་བྷཱ་བ་ཤུདྷོ྅ཧཾ།
སཙྪ་མི་དམིགས་པ་སྟོང་པའི་ངང་ལས་པད་ཟླའི་སྟེང་དུ་བྷཾ་ལས་མཆོད་རྟེན་དཀར་པོ་ཆེན་
པོ་དང་མང་པོར་གྱུར་པའི་བུམ་པའི་དབུས་སུ་པད་ཟླ་ལ་ཏཾ་ལས་འཕགས་མ་སྒྲོལ་མ་སྐུ་
མདོག་དཀར་མོ་འོད་དཔག་མེད་པའི་དབུ་རྒྱན་ཅན། མཆོག་སྦྱིན་དང་ཨུཏྤལ་བསྣམས་པ་
རྡོ་རྗེའི་སྐྱིལ་ཀྲུང་གིས་བཞུགས་པ་ཟླ་བའི་རྒྱབ་ཡོལ་ཅན་དུ་གྱུར། དེའི་གནས་གསུམ་འབྲུ་
གསུམ་དང་ཐུགས་ཀའི་ཏཱཾ་ལས་འོད་འཕྲོས་རང་བཞིན་གྱི་གནས་ནས་ཡེ་ཤེས་པ་སྤྱན་དྲངས།
ཛཿཧཱུྃ་བཾ་ཧོཿ གཉིས་སུ་མེད་པར་གྱུར། ཨོཾ་ཏཱ་རེ་སོགས་གོང་གི་སྔགས་དང་། ཨོཾ་ཡེ་དྷརྨཱ་ཧེ་ཏུ་པྲ་བྷ་
བཱ་ཧེ་ཏུནྟེ་ཥཱཾ་ཏ་ཐཱ་ག་ཏོ་ཧྱ་བ་དཏྟེ་ཥཱཉྩ་ཡོ་ནི་རོ་དྷ་ཨེ་ཝཾ་བཱ་དི་མ་ཧཱ་ཤྲ་མ་ཎཱ་ཡ་སྭཱ་ཧཱ། ཞེས་དང་།
ཨོཾ་སུ་པྲ་ཏིཥྛ་བཛེ་སྭཱ་ཧཱ། ཞེས་པ་རྣམས་ལན་གསུམ་བརྗོད་ཅིང་མེ་ཏོག་འཐོར། ཨགྷཾ། སོགས་ཀྱིས་མཆོད།
713

སྒྲོལ་མ་དཀར་མོའི་སྒྲུབ་ཐབ།
ལྷ་དང་ལྷ་མིན། སོགས་ཀྱིས་བསྟོད། སྒྲོལ་མ་རྟེན་བཅས་འོད་དུ་ཞུ་བ་ལས་སཙྪའི་རྣམ་པར་གྱུར།
སླར་ཡང་མེ་ཏོག་འཐོར་ཞིང་། རྒྱལ་མཆོག་ཚེ་དཔག་མེད་པའི་ཡུམ། །འཆི་མེད་ངེས་པར་སྟེར་བ་
མོ། །རིག་པ་འཛིན་མ་བཅོམ་ལྡན་འདས། །རྗེ་བཙུན་སྒྲོལ་མའི་བཀྲ་ཤིས་ཤོག །དགེ་འདིས་
བདག་སོགས་སེམས་ཅན་ཀུན། །སྡིག་སྒྲིབ་ཉེས་ལྟུང་ནད་གདོན་ཞི། །ཚེ་དཔལ་བསོད་ནམས་
ཡེ་ཤེས་རྒྱས། །སྒྲོལ་མའི་གོ་འཕང་མྱུར་ཐོབ་ཤོག །ཅེས་ཤིས་བརྗོད་བསྔོ་སྨོན་བྱའོ། །ཞེས་པའང་ས་སྐྱོང་
བླ་མའི་ཉམས་བཞེས་རྒྱུར་སི་ཏུས་བྲིས་པ་དགེ་ལེགས་འཕེལ།